**Ministru kabineta rīkojuma projekta**

**„Par Valsts sociālās aprūpes centra “Vidzeme” un Valsts sociālās aprūpes centra “Zemgale” reorganizāciju un**

**Valsts sociālās aprūpes centra “Zemgale” izveidošanu””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par Valsts sociālās aprūpes centra “Vidzeme” un Valsts sociālās aprūpes centra “Zemgale” reorganizāciju un Valsts sociālās aprūpes centra “Zemgale” izveidošanu”” (turpmāk – projekts) izstrādāts pēc Labklājības ministrijas (turpmāk – LM) iniciatīvas, lai nodrošinātu Valsts sociālās aprūpes centra (turpmāk – VSAC) “Vidzeme” un VSAC “Zemgale” reorganizāciju un VSAC “Zemgale” izveidošanu, ar mērķi:1. veicināt Valsts pārvaldes reformu plāna 2020 īstenošanu, nodrošinot valsts pārvaldes atbalsta funkciju centralizāciju un institūciju ar līdzīgām funkcijām apvienošanu;
2. efektivizēt ilgstošas sociālās aprūpes un sociālās rehabilitācijas pakalpojumu *(turpmāk – pakalpojumi)* sniegšanu, apvienojot abu VSAC personāla resursus un sekmējot profesionālu speciālistu piesaisti pakalpojumu sniegšanā;
3. ieviest vienveidīgu pieeju pakalpojumu sniegšanas organizācijā pilngadīgām personām ar smagiem garīga rakstura traucējumiem;
4. izveidot optimālāku VSAC institucionālo modeli, apvienojot iestāžu, kuras veic vienas un tās pašas funkcijas, resursus, kā arī klientu vietu un darbinieku skaita ziņā mazāko no VSAC – VSAC „Vidzeme” apvienojot ar VSAC „Zemgale” un izveidojot jaunu VSAC.

VSAC “Vidzeme” un VSAC “Zemgale” reorganizācija ir paredzēta, lai ar 2021.gada 1.janvāri tiktu izveidota jauna iestāde VSAC “Zemgale”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts saskaņā ar Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojumu Nr. 210) (Deklarācijā dotais uzdevums Nr.236). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopumā LM pakļautībā ir piecas valsts tiešās pārvaldes iestādes - VSAC, kuri sniedz pakalpojumus dažādām mērķa grupām:1. bērniem ar smagiem un ļoti smagiem garīgās attīstības traucējumiem vai bērniem ar smagiem un ļoti smagiem fiziskās attīstības traucējumiem, kā arī bērniem ar kombinētiem smagiem un ļoti smagiem garīgās un fiziskās attīstības traucējumiem vecumā līdz četriem gadiem, kuriem funkcionālo traucējumu dēļ nav iespējams nodrošināt aprūpi ģimenē, pie aizbildņa vai audžuģimenē[[1]](#footnote-1);
2. bērniem ar smagiem un ļoti smagiem garīga rakstura traucējumiem vecumā no četriem līdz 18 gadiem, kuriem funkcionālo traucējumu smaguma pakāpes dēļ nav iespējams nodrošināt aprūpi ģimenē, pie aizbildņa vai audžuģimenē;
3. bāreņiem vecumā līdz diviem gadiem - uz laiku, līdz tiek uzsākta aprūpe pie aizbildņa vai audžuģimenē;
4. bez vecāku gādības palikušiem bērniem vecumā līdz diviem gadiem - uz laiku, līdz bērns atgriežas ģimenē vai tiek uzsākta viņa aprūpe pie aizbildņa vai audžuģimenē;
5. pilngadīgām neredzīgām personām (ar 1. un 2.grupas invaliditāti);
6. personām ar smagiem un ļoti smagiem garīga rakstura traucējumiem (ar 1. un 2.grupas invaliditāti), kurām funkcionālo traucējumu smaguma pakāpes un aprūpes līmeņa dēļ nepieciešams saņemt pakalpojumu ilgstošas sociālās aprūpes un sociālās rehabilitācijas institūcijā.

VSAC „Vidzeme” un VSAC „Zemgale” sniedz pakalpojumus tikai vienai no mērķa grupām – pilngadīgām personām ar smagiem un ļoti smagiem garīga rakstura traucējumiem, savukārt pārējie VSAC nodrošina pakalpojumus arī bērniem, bet VSAC „Rīga” vēl arī neredzīgām personām.VSAC tiek finansēti valsts budžeta apakšprogrammas 05.03.00 “„Aprūpe valsts sociālās aprūpes institūcijās” ietvaros un noteiktais vidējais amata vietu skaits gadā ir 3009 amata vietas. Piecos VSAC ar 25 filiālēm uz 2020.gada 1.jūliju kopā bija 3881 klientu vieta. VSAC “Vidzeme” ar trīs filiālēm, 665 klientu vietām[[2]](#footnote-2) un 360.55 plānotajām amata vietām (tai skaitā 17 amata vietas ir administrācijas darbiniekiem[[3]](#footnote-3))[[4]](#footnote-4) ir vismazākais no pieciem VSAC. Savukārt VSAC „Zemgale” ar piecām filiālēm, 753 klientu vietām[[5]](#footnote-5) un 447.20 plānotajām amata vietām (tai skaitā 21 amata vieta ir administrācijas darbiniekiem[[6]](#footnote-6))[[7]](#footnote-7) ir otrs mazākais VSAC. Vislielākais no pieciem VSAC ir VSAC „Rīga” – 6 filiāles, 837 klientu vietas[[8]](#footnote-8) un 837.25 plānotās amata vietas (tai skaitā 29 amata vietas ir administrācijas darbiniekiem[[9]](#footnote-9)).VSAC „Vidzeme” un VSAC “Zemgale” reorganizācija un jaunā VSAC “Zemgale” izveidošana ir paredzēta ar 2021.gada 1.janvāri un tā sekmēs Valsts pārvaldes reformu plāna 2020[[10]](#footnote-10) 4.pasākuma „Centralizēt atbalsta funkcijas, izvērtējot radniecisko funkciju apvienošanas iespējas, kā arī mazo iestāžu darbības lietderību” ieviešanu, jo nodrošinās ne vien mazākās iestādes ar radnieciskām (šajā gadījumā – vienādām) funkcijām apvienošanu ar citu iestādi, bet arī valsts pārvaldes iestāžu skaita samazināšanu.Tā kā saistībā ar deinstitucionalizāciju[[11]](#footnote-11) līdz 2022.gada beigām būs jāsamazina klientu vietu skaits VSAC un jāoptimizē to darbība, tos reorganizējot, minētā VSAC „Vidzeme” un VSAC „Zemgale” reorganizācija un VSAC “Zemgale” izveide uzskatāma par izmēģinājumprojektu pakalpojumu optimizācijai VSAC. Jāuzsver, ka pārliecību par šādas reformas efektivitāti dod arī pirms desmit gadiem veiktā reorganizācija, kad no 33 specializētajiem valsts sociālās aprūpes centriem un bērnu bāreņu aprūpes centriem apvienošanas rezultātā tika izveidotas piecas valsts tiešās pārvaldes iestādes - VSAC, tai skaitā VSAC “Zemgale” un VSAC “Vidzeme”.Reorganizācijas un jauna VSAC izveides rezultātā VSAC „Zemgale” palielinās darbinieku piesaistes iespējas (uz 2020.gada 1.jūliju abās iestādēs kopā bija 30.45 neaizpildītas amata vietas, tai skaitā, piemēram VSAC “Zemgale” ir vakantas vecākā eksperta veselības aprūpes jautājumos, psihologa, medicīnas māsas, mākslas terapeita, ergoterapeita, masiera, u.c. amata vietas. Tā kā VSAC ir valsts tiešās pārvaldes iestādes, tad darbinieku atalgojums bieži vien nav motivējošs, jo atbilstoši Valsts un pašvaldību institūciju amatpersonu un darbinieku atlīdzības likumam un Ministru kabineta 2013.gada 29.janvāra noteikumiem Nr.66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”, kas nosaka valsts tiešās pārvaldes iestāžu darbinieku darba samaksu un tās noteikšanas kārtību, personālam jau ir nodrošināta maksimālā algas likme[[12]](#footnote-12). Turklāt, ņemot vērā klientu mērķa grupu – personas ar smagiem un ļoti smagiem garīga rakstura traucējumiem, kas bieži kombinējas ar smagām vai ļoti smagām somatiskām slimībām, darbs nav viegls nedz speciālistiem, nedz aprūpes un atbalsta personālam. Attiecīgi pēc abu VSAC reorganizācijas un jaunā VSAC izveides, apvienojot personālu, būs iespēja izveidot speciālistu komandas, kas nepieciešamības gadījumā varēs sniegt konsultācijas visās filiālēs, lai rastu iespēju pakalpojumu sniegšanā iesaistīt visus Ministru kabineta 2019.gada 2.aprīļa noteikumu Nr.138 „Noteikumi par sociālo pakalpojumu un sociālās palīdzības saņemšanu” 5.pielikumā noteiktos uz viena aprūpes līmeņa klientu grupu minimāli iesaistāmos speciālistus (sociālā darba speciālisti, ārstniecības personas un citi speciālisti, kas nepieciešami klientu drošības un dzīves kvalitātes nodrošināšanai). Ievērojot, ka mērķis ir resursu apvienošana, tad reorganizācija un jaunā VSAC izveide, saglabājot esošās funkcijas, ir vienīgais variants kā bez ietekmes uz valsts bužetu optimizēt valsts tiešās pārvaldes iestāžu darbību.Līdz ar abu minēto VSAC reorganizāciju un jaunā VSAC izveidi būs iespēja izvērtēt informācijas tehnoloģiju ieviešanas iespējas atbalsta funkciju centralizēšanā, piemēram, lietvedības funkciju nodrošināšanā (ar pieslēgumu Dokumentu vadības sistēmai nodrošinot dokumentu elektroniskās aprites iespējas starp filiālēm), kā arī daļējai iepirkumu, personālvadības un grāmatvedības funkciju nodrošināšanai elektroniskā veidā (piemēram, ieviešot sistēmas papildinājumus Informācijas sistēmā “Horizon” grāmatvedības funkciju nodrošināšanai elektroniskā veidā), turklāt samazināsies ar izmaksas informācijas sistēmu ieviešanai. Abu iestāžu reorganizācija un jaunā VSAC izveide sekmēs ne vien vienveidīgas pieejas ieviešanu pakalpojumu sniegšanā klientiem, bet arī pakalpojumu specializāciju, piemēram, filiālēs izveidojot nodaļu klientiem ar demenci, vai nodaļu klientiem ar šizofrēniju. Tāpat būs iespējams pilnveidot pakalpojumu sniegšanu, pakalpojumu sniegšanā ieviešot arī otras iestādes labo praksi. Piemēram, šobrīd VSAC „Vidzeme” kā pirmais no visiem pieciem VSAC deinstitucionalizācijas projekta ietvaros sadarbībā ar Vidzemes plānošanas reģionu ir nodrošinājis pusceļa mājas klientu sagatavošanu patstāvīgas dzīves uzsākšanai grupu dzīvokļos Valmierā, kas izveidoti Vidzemes plānošanas reģiona realizētā deinstitucionalizācijas projekta[[13]](#footnote-13) ietvaros. Reorganizācija un jaunā VSAC izveide tiks veikta, nesamazinot sniegto pakalpojumu apjomu, kvalitāti un saglabājot pakalpojuma sniegšanas infrastruktūru, kā arī likvidējot viena VSAC direktora amata vietu (šobrīd vakants). Attiecīgi reorganizācija tiks veikta valsts budžeta apakšprogrammas 05.03.00 „Aprūpe valsts sociālās aprūpes institūcijās” piešķirtā finansējuma ietvaros. Projektā noteikts, ka reorganizācijas rezultātā jaunizveidotais VSAC “Zemgale” pārņems abu VSAC funkciju, tiesības, mantiskās vērtības, dokumentāciju un citas saistības. Tai skaitā, VSAC “Zemgale” pārņems arī abu VSAC tiesības un pienākumus, kas izriet no darba tiesiskajām attiecībām. Tāpat VSAC “Zemgale” pārņems abu VSAC kā finansējuma saņēmēju saistības un dokumentāciju sakarā ar pašreiz VSAC “Vidzeme” un VSAC “Zemgale” īstenojamiem Eiropas Reģionālās attīstības fonda projektiem 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās atlases kārtas ietvaros, nodrošinot to ieviešanu un ieguldīto auditējamo vērtību saglabāšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, VSAC “Vidzeme” un VSAC “Zemgale”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VSAC “Zemgale” un VSAC “Vidzeme” darbinieki un klienti.Uz 2020.gada 1.jūliju VSAC “Vidzeme” pakalpojumu saņēma 641 klients un bija nodarbināti 376 darbinieki, bet VSAC „Zemgale” pakalpojumu saņēma 737 klienti un bija nodarbināti  457 darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts neietekmēs ne VSAC personālu, ne klientus, jo tiks saglabāts līdzšinējais sniegto ilgstošas sociālās aprūpes un sociālās rehabilitācijas pakalpojumu apjoms, kā arī veicamo darba pienākumu apjoms izrietoši no noslēgtajiem darba līgumiem. Pēc reorganizācijas un jaunā VSAC “Zemgale” izveides tiks izvērtēta atbalsta funkciju pārstrukturizācijas nepieciešamība, tai skaitā atsevišķu darbinieku veicamo darbu apjoms un pienākumi varētu tikt pārskatīti. Tādējādi reorganizācijai nebūs ietekmes uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | VSAC “Vidzeme” un VSAC “Zemgale” reorganizācija un VSAC “Zemgale” izveidošana neietekmēs esošā personāla darba tiesiskās attiecības, jo darbiniekiem tās nemainīsies, tai skaitā -saglabāsies darba vieta tajā pašā filiālē, būs tādi paši darba apstākļi, sociālās garantijas un nemainīsies citi būtiski darba līguma noteikumi.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 14 429 859 | 0 | 13 268 366 | 0 | 13 268 366 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk.: | 14 429 859 | 0 | 13 268 366 | 0 | 13 268 366 | 0 | 0 |
| VSAC “Zemgale” un VSAC “Vidzeme” LM apakšprogrammas 05.03.00 “Aprūpe valsts sociālās aprūpes institūcijās” ietvaros, t.sk.: | 14 429 859 | 0 | 13 268 366 | 0 | 13 268 366 | 0 | 0 |
| VSAC “Zemgale” | 7 987 410 | 0 | 7 182 330 | 6 086 036 | 7 182 330 | 6 086 036 | 6 086 036 |
| VSAC “Vidzeme” | 6 442 449 | 0 | 6 086 036 | -6 086 036 | 6 086 036 | -6 086 036 | -6 086 036 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 14 438 319 | 0 | 13 268 366 | 0 | 13 268 366 | 0 | 0 |
| 2.1. valsts pamatbudžets, t.sk.: | 14 438 319 | 0 | 13 268 366 | 0 | 13 268 366 | 0 | 0 |
| VSAC “Zemgale” un VSAC “Vidzeme” LM apakšprogrammas 05.03.00 “Aprūpe valsts sociālās aprūpes institūcijās” ietvaros, t.sk.: | 14 438 319 | 0 | 13 268 366 | 0 | 13 268 366 | 0 | 0 |
| VSAC “Zemgale” | 7 995 583 | 0 | 7 182 330 | 6 086 036 | 7 182 330 | 6 086 036 | 6 086 036 |
| VSAC “Vidzeme” | 6 442 736 | 0 | 6 086 036 | -6 086 036 | 6 086 036 | -6 086 036 | -6 086 036 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets, t.sk.: | -8 460 | 0 | 0 | 0 | 0 | 0 | 0 |
| VSAC “Zemgale” un VSAC “Vidzeme” LM apakšprogrammas 05.03.00 “Aprūpe valsts sociālās aprūpes institūcijās” ietvaros, t.sk.: | -8 460 | 0 | 0 | 0 | 0 | 0 | 0 |
| VSAC “Zemgale” | -8 173 | 0 | 0 | 0 | 0 | 0 | 0 |
| VSAC “Vidzeme” | -287 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \* Ar FM rīkojumiem uz 04.08.2020.2020.gadā LM budžeta apakšprogrammā 05.03.00 “Aprūpe valsts sociālās aprūpes institūcijās” plānots finansējums 48 308 166 euro apmērā, tai skaitā VSAC “Vidzeme” 6 442 736 euro apmērā un VSAC “Zemgale” 7 995 583 euro apmērā.Reorganizācijas rezultātā, apvienojot VSAC “Vidzeme” un VSAC “Zemgale” tiks likvidēta VSAC “Vidzemes” direktora amata vieta, kas radīs finanšu ietaupījumu izdevumos atlīdzībai 32 551,29 euro apmērā ik gadu

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Amatu nosaukums | Profesiju klasifika-tora kods | Amatu saime un līmenis pēc MK 66 | Mēneš-algu grupa pēc MK 66 | Kategorija pēc MK 66 | Mēneša alga no 01.01.2020. (Euro) | Amatu vienību skaits | DDVSAOI | Atlīdzība mēnesī | Atlīdzība periodam kopā |
| 2021.gadam un turpmāk ik gadu |
| Direktors | 1112 29 | 1.IVC | 15 | 2 | 2 186 | 1 | 526.61 | 2 712.61 | 32 551.29 |

Vienlaikus, ņemot vērā ka VSAC nodarbināto atalgojums nav konkurētspējīgs, lai piesaistītu kvalificētus darbiniekus, ietaupījumu paredzēts novirzīt apvienoto VSAC “Vidzeme” un VSAC “Zemgale” klientu aprūpē nodarbināto motivācijai (sociālajiem rehabilitētājiem, sociālajiem aprūpētājiem, aprūpētājiem).  *Aprēķins (indikatīvs):*

|  |  |  |  |  |  |  |
| --- | --- | --- | --- | --- | --- | --- |
| Amata vietas | Atalgojums vidēji mēnesī | Piemaksa % (vidēji)  | Piemaksa euro | Kopējā piemaksa\* | DDVSAOI\* | Kopējie izdevumi motivācijai |
| 298 | 652 | 13,5 | 88,03 | 26 232 | 6 319 | 32 551 |

*\*Veikta matemātiska noapaļošana.*Vienlaikus no 2021.gada 1.janvāra tiks samazināta viena amata (direktors) vieta apakšprogrammā un LM nozarē kopumā.Līdz ar to, minētās reorganizācijas un jauna VSAC izveides rezultātā, apakšprogrammas finanšu ietaupījums – tiks novirzīts VSAC nodarbināto motivācijai un kopumā apakšprogrammai plānotie līdzekļi netiks samazināti.  |
| 6.1. detalizēts ieņēmumu aprēķins | Projekts šo jomu neskar. |
| 6.2. detalizēts izdevumu aprēķins |
| 7. Amata vietu skaita izmaiņas | LM sniegs priekšlikumu likumprojektam “Par valsts budžetu 2021.gadam”, paredzot, ka ar 2021.gadu apakšprogrammā 05.03.00 “Aprūpe valsts sociālās aprūpes institūcijās” un nozarē kopumā tiek samazināta viena amata vieta (direktors). |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar VSAC “Vidzeme” un VSAC “Zemgale” reorganizāciju nepieciešams izstrādāt šādus Ministru kabineta noteikumu projektus:* “Grozījumi Ministru kabineta 2009.gada 27.oktobra noteikumos Nr.1242 “Valsts sociālās aprūpes centra “Zemgale” nolikums”;
* “Grozījumi Ministru kabineta 2019.gada 5.novembra noteikumos Nr.518 “Ilgstošas sociālās aprūpes un sociālās rehabilitācijas iestāžu maksas pakalpojumu cenrādis””;
* “Grozījums Ministru kabineta 2004.gada 27.janvāra noteikumos Nr.49 “Labklājības ministrijas nolikums”.

Minētie noteikumu projekti ir sagatavoti un tiks virzīti izskatīšanai Ministru kabinetā ar aprēķinu, ka stāsies spēkā 2021.gada 1,janvārī. |
| 2. | Atbildīgā institūcija | LM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projekta izstrādi publicēta 2020.gada 19.februārī LM tīmekļa vietnē sadaļā „LM dokumentu projekti” un Ministru kabineta tīmekļa vietnē sadaļā “Ministru kabineta diskusijas dokumenti”, tādējādi dodot iespēju sabiedrībai līdzdarboties tiesību akta izstrādes procesā.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par rīkojuma projektu tā saskaņošanas stadijā. |
| 3. | Sabiedrības līdzdalības rezultāti | Līdz 2020.gada 4.martam iebildumi vai priekšlikumi par rīkojuma projekta netika saņemti. |
| 4. | Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LM, VSAC „Vidzeme” un VSAC „Zemgale”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz reorganizācijas ceļā uz divu esošu iestāžu bāzes, saglabājot esošās funkcijas, izveidot jaunu iestādi – VSAC “Zemgale”. Projekta izpilde notiks esošo pārvaldes funkciju ietvaros, saglabājot tās līdzšinējā apmērā, kā arī nemainot sniegto pakalpojumu apjomu. Projekts reorganizācijas un jauna VSAC “Zemgale” izveides rezultātā neparedz atteikties no līdzšinējām valsts pārvaldes funkcijām, kā arī neparedz darbinieku skaita samazināšanu, jo plānots samazināt tikai vienu amata vietu VSAC “Vidzeme” direktors, kas ir vakanta. Projekts paredz, ka jaunais VSAC “Zemgale” pārņems VSAC “Vidzeme” un VSAC “Zemgale” tiesības un pienākumus, kas izriet no darba tiesiskajām attiecībām. Tas nozīmē, ka jauna VSAC “Zemgale” izveide būtiski neietekmēs ne VSAC “Vidzeme” darbinieku, ne VSAC “Zemgale” darbinieku darba tiesiskās attiecības, jo viņu darba tiesiskajās attiecībās nekas nemainās – darba pienākumi un darba veikšanas vieta saglabāsies līdzšinējā. Darba devējs tāpat būs valsts, kuras vārdā darbosies valsts iestāde - VSAC “Zemgale”.  Izmainīsies tikai VSAC nosaukums un divu līdz šim esošu iestāžu vietā turpmāk darbosies viena. Arī pakalpojuma sniegšanā izmaiņas netiks veiktas, bet dokumentu aprite pārsvarā jau pašreiz VSAC tiek organizēta elektroniskā veidā.  |
| 3. | Cita informācija | Nav. |

Labklājības ministre R.Petraviča

10.08.2020. 19:14

3030

E.Dorožkina, 67021668

Egita.Dorozkina@lm.gov.lv

1. Līdz 2019.gada 19.decembra grozījumiem Sociālo pakalpojumu un sociālās palīdzības likumā minētos pakalpojumus varēja saņemt bērni ar smagiem un ļoti smagiem garīgās un fiziskās attīstības traucējumiem vecumā līdz četriem gadiem. [↑](#footnote-ref-1)
2. VSAC “Vidzeme” rezultatīvais rādītājs ar 01.07.2020. [↑](#footnote-ref-2)
3. Ietverot tikai VSAC “Vidzeme” administrācijas struktūrā iekļautās amatu vietas, neskaitot filiāļu struktūrā iekļautos filiāļu vadītāju un lietvežu amatus. [↑](#footnote-ref-3)
4. Uz 01.07.2020. VSAC “Vidzeme” faktiski bija nodarbināti 376 darbinieki, tai skaitā daļa darbinieku uz nepilnu darba laiku. [↑](#footnote-ref-4)
5. VSAC “Zemgale” rezultatīvais rādītājs ar 01.07.2020. [↑](#footnote-ref-5)
6. Ietverot tikai VSAC “Zemgale” administrācijas struktūrā iekļautās amatu vietas, neskaitot filiāļu struktūrā iekļautos filiāļu vadītāju un lietvežu amatus. [↑](#footnote-ref-6)
7. Uz 01.07.2020. VSAC “Zemgale” faktiski bija nodarbināti 457 darbinieki, tai skaitā daļa darbinieku uz nepilnu darba laiku. [↑](#footnote-ref-7)
8. VSAC “Rīga” rezultatīvais rādītājs ar 01.07.2020.. [↑](#footnote-ref-8)
9. Ietverot tikai VSAC “Rīga” administrācijas struktūrā iekļautās amatu vietas, neskaitot filiāļu struktūrā iekļautos filiāļu vadītāju un lietvežu amatus. [↑](#footnote-ref-9)
10. Apstiprināts ar Ministru kabineta 2017.gada 24.novembra rīkojumu Nr.701 ‘Par Valsts pārvaldes reformu plānu 2020”. [↑](#footnote-ref-10)
11. Darbības programmas “Izaugsme un nodarbinātība” 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākums "Deinstitucionalizācija". [↑](#footnote-ref-11)
12. 2018.gadā prioritāro pasākumu ietvaros LM iesniedza pieprasījumu VSAC darbinieku atalgojuma palielinājumam. Ministru kabineta 2018.gada 18.decembra sēdē tika atbalstīts priekšlikums par papildu finansējuma piešķiršanu ne vien ārstniecības iestāžu darbinieku atalgojuma paaugstināšanai, bet arī veselības aprūpes darbinieku darba samaksas paaugstināšanai ilgstošas sociālās aprūpes un sociālās rehabilitācijas institūcijās, t.sk. VSAC. Vienlaikus, tā kā atbilstoši Ministru kabineta 2019.gada 8.februāra sēdes protokola Nr.6 1.§ 3.punktam prioritārā pasākuma “Ilgstošās sociālās aprūpes pakalpojuma kvalitātes uzlabošana” ietvaros tika piešķirts papildu finansējums 2019.gadam (4 812 988 *euro* apmērā), ar 2019.gada 1.aprīli VSAC darbinieku atalgojums tika paaugstināts vidēji par 30 %, bet sociālās aprūpes un sociālās rehabilitācijas procesā tieši iesaistīto darbinieku atalgojums ir paaugstināts līdz 100% no maksimālā mēnešalgas apmēra (algu skalas). [↑](#footnote-ref-12)
13. Vidzemes plānošanas reģiona īstenotā projekts “Vidzeme iekļauj”. Projekts tiek īstenots ar mērķi - Vidzemes reģionā palielināt ģimeniskai videi pietuvinātu un sabiedrībā balstītu\* sociālo pakalpojumu pieejamību dzīvesvietā personām ar invaliditāti un bērniem.  [↑](#footnote-ref-13)